אלן מרי רופ

אלן מרי רופ (באנגלית: Ellen Mary Rope; 1855–1934) הייתה פסלת בריטית. יצירתה בולטת במגוונה ובסגנון שלה, מהקלאסי ועד לפופולרי. היא יצרה בעיקר תבליטים, באבן, מתכת יצוקה או טיח."The Art of E.M.Rope" by Maclean, F.J., in The Expert, July 13, 1907, pp. 251–2

 ביוגרפיה 
רופ, נולדה כילדם השביעי של ג'ורג' ואן רופ מבלקסהול, סאפוק, גילתה נטיות אמנותיות כבר בילדותה, אולי בהשפעת אחיה הבכור, ג'ורג' תומס רופ, צייר נוף וחוקר טבע. כדי לטפח את כישוריה, היא נשלחה ללונדון בשנת 1870 כדי ללמוד בבית הספר נוטינגהאם פלייס במרילבון, שם לימדה אותה ציור אוקטביה היל.Magazine of Art: "The Art Movement: The Work of Miss Ellen M. Rope" by "A.F."". 1900. p. 324.

מאוחר יותר היא חזרה לכפר הולדתה ולמדה בבית הספר לאמנות איפסוויץ'. עבודותיה הראשונות שהוצגו היו ציורים ורישומים של נושאים כפריים דומים ליצירות אחיה, שהציג לצדה. היא חזרה ללונדון לבית הספר סלייד לאמנות ב-1877, המשיכה ללמוד רישום וציור, אבל ב-1880, פרופסור אלפונס לגרוס חשף אותה בקורס לפיסול, שרופ הצטיינה בו, מה שהשפיעה על כיוון האמנות שלה.Ellen Mary Rope: The Poet Sculptor by Barnes,J., Fagence, S., Heywood, L., & Levy, M. published by H. Blairman & Sons. London. 1997. p. 4.

אמנותה התפתחה בקווים קלאסיים תוך שימת דגש על מעורבות האמן לאורך תהליך היצירה וייצור ידני לא ממוכן. רופ התבססה בלונדון במשך רוב הקריירה המקצועית שלה, לאחר מכן בדאודר רואד, פוטני, שם חלקה מגורים וסטודיו עם האחיינית העוזרת שלה דורותי אן אולדריך רופ. באותו אזור היה הסטודיו לזכוכית צבעונית של אחיינית אחרת מ. אלדריך רופ."Miss Ellen Rope, Sculptor" by Kendall, B., in The Artist, December 1899, pp. 206–212

רופ פרשה לבית המשפחה בחוות גרוב בבלקסהול זמן קצר לפני מותה ב-1934 בגיל 79.

 יצירה 
היצירה הראשונה שלה באקדמיה המלכותית לאמנויות הייתה פאנל טרקוטה: "דווד מנגן לפני שאול" (1885). מאותו תאריך היו לה עבודות בתערוכות באקדמיה המלכותית ברוב השנים עד 1918.
ממוזער|344x344 פיקסלים|תבליט עם ילדים
עד 1893 היא הייתה ידועה מספיק כדי לקבל הזמנה לספק ארבע דמויות תבליט גבס לבניין האישה בתערוכה העולמית של קולומביה בשיקגו.Nichols, K. L. "Women's Art at the World's Columbian Fair & Exposition, Chicago 1893"כל דמות הייתה בגובה של כמעט מטר וחצי, וייצג אמונה, תקווה, צדקה וחוכמה שמימית.

בנוסף לתצוגת יצירות בתערוכות, היה לה גם עסק מסחרי, והיא הפכה למעצבת מובילה של כלי החרס של דלה רוביה משנת 1896 ועד לסגירתו ב-1906. היא גם יצרה עבודות ביתיות פופולריות יותר כמו דמויות ילדים, פרחים וים.Article". The Builder: 508. 3 December 1898. היא יצרה ומכרה תבניות יציקה של דמויות לילדים. עם זאת, העבודות האדריכליות הגדולות נמשכו, כולל דמויות גדולות של אמונה, תקווה וצדקה עבור בית העירייה של לידס, פאנל גדול עבור בניין העירייה של רותרהיט (שנהרס בהפצצות בזמן מלחמה), ואנדרטה ממלט בסנט מרי, בולטון און סוואל.

לוח הזיכרון של רופ משיש משנת 1902 תלוי בקתדרלת סולסברי.Pauline Rose (23 November 2020). "A look at Britain's neglected professional women sculptors". Art UK. 

 קישורים חיצוניים 

 הערות שוליים 

קטגוריה:פסליות בריטיות
קטגוריה:בריטיות שנולדו ב-1855
קטגוריה:בריטים שנולדו ב-1855
קטגוריה:בריטיות שנפטרו ב-1934
קטגוריה:בריטים שנפטרו ב-1934